ഡോക്ടര്ക്കെതിരെ നടന്ന അതിക്രമം പ്രതികള്ക്കെതിരെ ആറുവകുപ്പുകള് ചുമത്തി തിരുവനന്തപുരം: ഫോര്ട്ട് ആശുപത്രിയിലെ ഡ്യൂട്ടി ഡോക്ടറായിരുന്ന മാലുമുരളിയെ ഡ്യൂട്ടിക്കിടെ ആക്രമിച്ച പ്രതികള്ക്കെതിരെ ആറുവകുപ്പുകള് ചുമത്തി കേസ് എടുത്തു. ഡ്യൂട്ടി ഡോക്ടറുടെ ജോലി തടസപ്പെടുത്തല്, സ്ത്രീയെ അപമാനിക്കല്, ഭീഷണിപ്പെടുത്തല്, ദേഹോപദ്രവം, അസഭ്യം പറയല്, ഹോസ്പിറ്റല് കെയര് ആക്ട് എന്നിവയാണ് ഇപ്പോള് ചുമത്തിയിരിക്കുന്നത്.പ്രതികളായ വള്ളക്കടവ് സ്വദേശി റഫീഖും കരിമഠം സ്വദേശി റഷീദും ഇപ്പോള് റിമാന്ഡിലാണ്. ഇവര്ക്കെതിരെ സമാനമായ രീതിയില് ഫോര്ട്ട് സ്റ്റേഷനില് കേസുകളുണ്ടെന്ന് പൊലീസ് അറിയിച്ചു. പൊലീസ് അന്വേഷണത്തില് തൃപ്തിയുണ്ടെന്നും ഇന്നലെ മുതല് തിരികെ ജോലിയില് പ്രവേശിച്ചെന്നും ഡോ. മാലുമുരളി വ്യക്തമാക്കി. കഴിഞ്ഞ ദിവസം മുതല് ഇവിടെ സുരക്ഷയ്ക്ക് രണ്ട് പൊലീസുകാരെ നിയോഗിച്ചിരുന്നു.The post ഡോക്ടര്ക്കെതിരെ നടന്ന അതിക്രമം പ്രതികള്ക്കെതിരെ ആറുവകുപ്പുകള് ചുമത്തി first appeared on MalayalamExpressOnline.